Ġew approvati applikazzjonijiet għall-bini ta' tliet vilel bil-pixxina magħhom f'wieħed mill-widien fil-Qala f'żona barra l-iżvilupp (ODZ). Is-Sindku tal-Qala Paul Buttigieg f'kumment li ta lil Newsbook.com.mt qal li l-Kunsill Lokali tal-Qala kien oġġezzjona għal din l-applikazzjoni fil-Wied tal-Marġa. Huwa qal li kienet saret petizzjoni dwar dan il-proġett u kienu ffirmaw diversi bdiewa. Hu kompla jgħid li jinsab diżappuntat li ħa jsir dan il-proġett f'wieħed mill-widien tar-raħal. Numru ta' residenti tkellmu ma' dan is-sit u wrew it-tħassib tagħhom fuq dan il-proġett. Fuq Facebook is-Sindku qal li dan se joħloq telf ta' aktar raba' u se joħloq ukoll problemi fl-ilma tal-bjar li jużaw il-bdiewa tal-Qala, speċjalment matul is-sajf għax se tiġi affettwata l-ħażna tal-ilma tal-pjan. Huwa qal li l-permess għall-iżvilupp ingħata ftit ftit f'diversi applikazzjonijiet. Il-membri tal-Kunsill Lokali saħqu li huma dejjem ivvutaw kontra żvilupp fuq art ODZ. Il-Minority Leader tal-Qala Karl Buttigieg qal li l-Awtorità tal-Ippjanar għaddiet romblu minn fuq il-Kunsill Lokali tal-Qala, ir-residenti, il-bdiewa taż-żona u numru ta' NGOs ambjentali. Huwa kompla jgħid li l-karatteristiċi ta' Għawdex se jintilfu darba għal dejjem u Għawdex se jispiċċa biss estensjoni ta' Malta. PERMESSI GHALL-BINI TA' VILLEL BIL-POOLS FIL-WIED TAL-MARGAIl-Qala ghal darba ohra taht attakk❗️❗️Issa kien imiss li… Posted by Karl Buttigieg on Saturday, January 30, 2021 B'reazzjoni, il-PA qalet li l-iżvilupp huwa fit-tarf taż-żona tal-iżvilupp tal-Qala. Hija qalet li l-permess oriġinali PA 4724/07 ingħata wara deċiżjoni tat-Tribunal f'Lulju 2014. It- tribunal nnota r-rapport dwar riskju tal-għargħar u kkunsidra miżuri ta' mitigazzjoni li imbagħad ġew imposti fil-permess tal-iżvilupp. .td_uid_3_6016b43a5f961_rand.td-a-rec-img{text-align:left}.td_uid_3_6016b43a5f961_rand.td-a-rec-img img{margin:0 auto 0 0}